
Ændring		1

Forslag til afgørelse
Betragtning 1 a (ny)
	

	Kommissionens forslag
	Ændring

	
	(1a)	Traktaten om Den Europæiske Unions funktionsmåde omtaler ikke en fælles EU-skovpolitik, og i overensstemmelse med nærhedsprincippet ligger ansvaret for skovene hos medlemsstaterne. TEUF tillægger dog Unionen delte kompetencer, navnlig på miljøområdet, hvilket kan omfatte initiativer med indvirkning på skove og skovbrug.



Ændring		2

Forslag til afgørelse
Betragtning 2
	

	Kommissionens forslag
	Ændring

	(2)	Skovenes bredere bidrag til målene i Kommissionens meddelelse af 11. december 2019 med titlen "Den europæiske grønne pagt" 4, herunder vedrørende klima, biodiversitet og bæredygtig bioøkonomi, kræver en mere inklusiv og bedre koordineret skovforvaltningsstruktur i EU, der afspejler alle målene i Kommissionens meddelelse af 16. juli 2021 med titlen "Ny EU-skovstrategi for 2030"5 og deres indbyrdes forbindelser.
	(2)	Skovenes bidrag til målene i Kommissionens meddelelse af 11. december 2019 med titlen "Den europæiske grønne pagt"4, navnlig vedrørende klima og biodiversitet samt vedrørende bioøkonomi, kræver en koordineret skovforvaltningsstruktur i Unionen, der bl.a. afspejler målene i Kommissionens meddelelse af 16. juli 2021 med titlen "Ny EU-skovstrategi for 2030"5 og deres indbyrdes forbindelser, idet man samtidig sikrer sig, at der er et klart retsgrundlag for disse nye mål, at de ikke er i konflikt med nationale kompetencer og støttes af en omfattende vurdering af deres indvirkning på skovsektoren.

	__________________
	__________________

	6 COM(2019)0640.
	6 COM(2019)0640.

	7 COM(2021)0527.
	7 COM(2021)0527.



Ændring		3

Forslag til afgørelse
Betragtning 2 a (ny)
	

	Kommissionens forslag
	Ændring

	
	(2a)	Den Stående Skovbrugskomité har siden oprettelsen udviklet sig til et centralt organ for udveksling af oplysninger mellem medlemsstaterne og med Kommissionen om alle aspekter vedrørende skove, skovforvaltning og alle skovrelaterede politikområder. Den Stående Skovbrugskomité havde tidligere også fået tildelt opgaver vedrørende komitologi, men basisretsakten, hvorved Den Stående Skovbrugskomité fik tildelt disse opgaver, er siden udløbet. Den Stående Skovbrugskomité bør derfor omdøbes til Den Stående Ekspertgruppe for Skove og Skovbrug (ekspertgruppen).



Ændring		4

Forslag til afgørelse
Betragtning 4
	

	Kommissionens forslag
	Ændring

	4)	Den mest effektive måde at opnå en mere inklusiv og bedre koordineret skovforvaltningsstruktur i EU på er at udvide Den Stående Skovbrugskomités anvendelsesområde og præcisere dens opgaver og opbygning. Den Stående Skovbrugskomité bør endvidere omdøbes til Den Stående Ekspertgruppe for Skove og Skovbrug for at afspejle disse ændringer. På Kommissionens eller en medlemsstats anmodning bør den behandle alle spørgsmål eller aspekter vedrørende skove og skovbrug, der udspringer af forskellige EU-politikker. Det bør derfor sikres, at medlemsstaterne udpeger repræsentanter fra de myndigheder, der er kompetente, når det drejer sig om at nå de specifikke politiske mål.
	4)	På Kommissionens eller en medlemsstats anmodning bør ekspertgruppen behandle alle spørgsmål eller aspekter vedrørende skove og skovbrug, der udspringer af forskellige EU-politikker. Det bør derfor sikres, at de deltagende repræsentanter kan repræsentere medlemsstaternes interesser med hensyn til alle relevante politiske mål.



Ændring		5

Forslag til afgørelse
Artikel 1 – stk. 1 – nr. 2
Rådets beslutning 89/367/EØF
Artikel 1 – stk. 1
	

	Kommissionens forslag
	Ændring

	For at sikre, at Kommissionens og medlemsstaternes samarbejde styrkes, og at de tværfagligt kan udveksle synspunkter om skove og skovbrugsområdet i forbindelse med alle de områder af EU-politikkerne, der vedrører skove, nedsættes hermed en stående ekspertgruppe for skove og skovbrug, i det følgende benævnt "ekspertgruppen"."
	For at sikre, at Kommissionens og medlemsstaternes samarbejde er tæt og effektivt, og at de kan udveksle synspunkter om skove og skovbrugsområdet i forbindelse med alle de områder af EU-politikkerne, der vedrører skove, nedsættes hermed en stående ekspertgruppe for skove og skovbrug ("ekspertgruppen").



Ændring		6

Forslag til afgørelse
Artikel 1 – stk. 1 – nr. 3
Rådets beslutning 89/367/EØF
Artikel 2 – stk. 1
	

	Kommissionens forslag
	Ændring

	1.	Kommissionen kan enten på eget initiativ eller efter anmodning fra en medlemsstats repræsentant høre ekspertgruppen om alle de spørgsmål og aspekter vedrørende skove og skovbrug, som følger af de forskellige EU-politikker.
	1.	Ekspertgruppen rådgiver enten på eget initiativ eller efter anmodning fra en medlemsstats repræsentant Kommissionen om alle de spørgsmål og aspekter vedrørende skove og skovbrug, som følger af de forskellige relevante EU-politikker.



Ændring		7

Forslag til afgørelse
Artikel 1 – stk. 1 – nr. 3
 Rådets beslutning 89/367/EØF
Artikel 2 – stk. 2 – litra a
	

	Kommissionens forslag
	Ændring

	a)	assistere Kommissionen i udarbejdelsen af lovgivningsforslag, retningslinjer eller andre af EU's politiske initiativer, som er relevante for skove og skovbrug, herunder gennemførelsen af den nye EU-skovstrategi for 2030 og efterfølgende EU-skovstrategier
	a)	assistere og samarbejde tæt med og levere ekspertbistand og input til Kommissionen i udarbejdelsen og gennemførelsen af lovgivningsforslag, strategier, meddelelser, retningslinjer eller andre af Unionens politiske initiativer, som er relevante for skove og skovbrug, eller som måtte have væsentlig indvirkning på skove og skovbrug i Unionen



Ændring		8

Forslag til afgørelse
Artikel 1 – stk. 1 – nr. 3
Rådets beslutning 89/367/EØF
Artikel 2 – stk. 2 – litra b
	

	Kommissionens forslag
	Ændring

	b)	bistå Kommissionen med rådgivning og ekspertise, enten på Kommissionens eget initiativ eller efter anmodning fra en medlemsstat, med henblik på at støtte skovenes og skovbrugets bredere bidrag til EU's centrale mål og initiativer såsom den europæiske grønne pagt og for at fremme sammenhæng og synergier mellem de EU-politikker, der er relevante for skove og skovbrug
	b)	bistå Kommissionen med rådgivning og ekspertise, enten på Kommissionens eller ekspertgruppens initiativ eller efter anmodning fra en medlemsstat, med henblik på at sikre, at medlemsstaternes skovbrugssektor bidrager på passende vis til Unionens mål og initiativer, for at fremme sammenhæng og synergier samt for at udrydde eksisterende uoverensstemmelser mellem EU-politikker og adressere deres kumulative indvirkning på og forenelighed med nærhedsprincippet og proportionalitetsprincippet som fastsat i artikel 5 i traktaten om Den Europæiske Union;



Ændring		9

Forslag til afgørelse
Artikel 1 – stk. 1 – nr. 3
Rådets beslutning 89/367/EØF
Artikel 2 – stk. 2 – litra c
	

	Kommissionens forslag
	Ændring

	c)	fremme samarbejdet mellem Kommissionen og medlemsstaterne på skov- og skovbrugsområdet, herunder for at støtte tiltag og interventioner inden for rammerne af den fælles landbrugspolitik
	c)	forbedre og styrke samarbejdet mellem Kommissionen og medlemsstaterne på skov- og skovbrugsområdet, herunder for at støtte tiltag og interventioner inden for rammerne af den fælles landbrugspolitik, herunder især tage hensyn til bæredygtighedsaspekter og skabe synergier mellem skove og landbrug, samt forbedre den socioøkonomiske udvikling i landdistrikter med store skovområder;



Ændring		10

Forslag til afgørelse
Artikel 1 – stk. 1 – nr. 3
Rådets beslutning 89/367/EØF
Artikel 2 – stk. 2 – litra d
	

	Kommissionens forslag
	Ændring

	d)	fremme udveksling af viden, ekspertise og god praksis på skov- og skovbrugsområdet.
	d)	fremme udveksling af viden, ekspertise og god praksis samt fungere som et forum for udveksling af synspunkter om nye spørgsmål og initiativer på skov- og skovbrugsområdet og om skoves mange funktioner, herunder spørgsmål af relevans for den skovbaserede sektor i videre forstand, samt fremme drøftelser af anvendeligheden og virkningerne af EU-politikker, der er relevante for skove og skovbrug;



Ændring		11

Forslag til afgørelse
Artikel 1 – stk. 1 – nr. 3
Rådets beslutning 89/367/EØF
Artikel 2 – stk. 2 – litra d a (nyt)
	

	Kommissionens forslag
	Ændring

	
	da)	tilstræbe og samarbejde om synergier og undgå konflikter mellem nationale politikker og EU-politikker vedrørende skove og skovbrug, idet der også tages hensyn til andre internationale udviklinger



Ændring		12

Forslag til afgørelse
Artikel 1 – stk. 1 – nr. 3
Rådets beslutning 89/367/EØF
Artikel 2 – stk. 2 – litra d b (nyt)
	

	Kommissionens forslag
	Ændring

	
	db)	udarbejde udtalelser om lovgivningsforslag, strategier, kommunikationer, retningslinjer eller andre af Unionens politiske initiativer, som er relevante for skove og skovbrug, eller som vil have betydelig indvirkning på skove eller skovbrug i Unionen; Kommissionen tager disse udtalelser i betragtning i forbindelse med fremme af skovrelaterede politiske mål og giver feedback om, hvordan den har taget disse udtalelser i betragtning.



Ændring		13

Forslag til afgørelse
Artikel 1 – stk. 1 – nr. 3
Rådets beslutning 89/367/EØF
Artikel 2 – stk. 3
	

	Kommissionens forslag
	Ændring

	3.	Europa-Parlamentet og Rådet kan på forslag fra Kommissionen tildele ekspertgruppen andre opgaver i forbindelse med de EU-politikker, der vedrører skove og skovbrug."
	3.	Europa-Parlamentet og Rådet kan på forslag fra Kommissionen tildele ekspertgruppen andre midlertidige opgaver i forbindelse med de EU-politikker, der vedrører skove og skovbrug."



Ændring		14

Forslag til afgørelse
Artikel 1 – stk. 1 – nr. 4
Rådets beslutning 89/367/EØF
Artikel 3 – stk. 1
	

	Kommissionens forslag
	Ændring

	Ekspertgruppen består af repræsentanter for medlemsstaterne.
	Ekspertgruppen består af repræsentanter for medlemsstaterne. Hver medlemsstat indbydes og tilskyndes kraftigt til at udpege nationale eksperter og lette disses deltagelse i ekspertgruppens møder.



Ændring		15

Forslag til afgørelse
Artikel 1 – stk. 1 – nr. 4
Rådets beslutning 89/367/EØF
Artikel 3 – stk. 2
	

	Kommissionens forslag
	Ændring

	Medlemsstaterne udpeger deres repræsentanter for at sikre, at de myndigheder, der er kompetente, når det drejer sig om at nå de forskellige politiske mål i den nye EU-skovstrategi for 2030, deltager, herunder vedrørende klima, skovenes sundhedstilstand, miljø, skovbrug, udvikling af landdistrikterne og bioøkonomien samt efterfølgende EU-skovstrategier.
	Medlemsstaterne udpeger deres repræsentanter for at sikre, at deres relevante myndigheder engagerer sig aktivt, og at deltagende repræsentanter er i stand til at repræsentere deres respektive medlemsstaters interesser i forbindelse med alle de relevante strategiske mål.



Ændring		16

Forslag til afgørelse
Artikel 1 – stk. 1 – nr. 4
Rådets beslutning 89/367/EØF
Artikel 3 – stk. 3
	

	Kommissionens forslag
	Ændring

	Ekspertgruppen ledes af en repræsentant for Kommissionen.
	Ekspertgruppen ledes af en repræsentant for Kommissionen. Ekspertgruppens formand kan fremlægge ekspertgruppens årlige arbejdsplan for Europa-Parlamentet.

